
విజయవాడ/హైదరాబాద్, మే 27 (ఆంధ్రజ్యోతి): జీఎస్టీలో పన్నుల పెంపునకు నిరసనగా ఈనెల 30న దక్షిణాది రాష్ట్రాల్లో హోటళ్లు, రెస్టారెంట్లు మూత పడనున్నాయి. ఆంధ్రప్రదేశ్ హోటళ్ల అసోసియేషన్ అధ్యక్షుడు ఎం.శ్రీనివాస బాబు, ఇతర ప్రతినిధులు శనివారం విజయవాడలో ఈ విషయం ప్రకటించారు. ‘‘ప్రస్తుతం 5 శాతం మాత్రమే ఉన్న పన్నును నాన్ ఏసీ రెస్టారెంట్లకు 12 శాతానికి, ఏసీ రెస్టారెంట్లకు 18 శాతానికి పెంచారు. దీనివల్ల వినియోగదారులపై విపరీతమైన భారం పడుతుంది’’ అని తెలిపారు. తమిళనాడులో 2 శాతం మాత్రమే ఉన్న పన్ను 9 రెట్లు పెరిగిందని తెలిపారు. ఆంధ్రప్రదేశ్, తెలంగాణ, తమిళనాడు, కేరళ, కర్ణాటక, పుదుచ్చేరి రాష్ట్రాల్లోని అన్ని హోటళ్లు, రెస్టారెంట్లు 30న బంద్ పాటిస్తున్నట్లు  అసోసియేషన్ ప్రతినిధులు స్పష్టం చేశారు.

vijayavada/hyderabad, mee 27 (aandhrajyoti): gstlo pannula pempunaku nirasanagaa eenela 30na dakshinaadi rashtrallo hotallu, restarentlu mootha padanunnayi. andhrapradesh hotalla asosiation adhyakshudu em.srinivasa baabu, itara pratinidhulu sanivaaram vijayavaadalo ee vishayam prakatinchaaru. ‘‘prastutam 5 saatam matrame unna pannunu nan ac restarentlaku 12 saataaniki, ac restarentlaku 18 saataaniki penchaaru. deenivalla viniyogadaarulapai vipareetamaina bharam padutundi’’ ani telipaaru. tamilanaadulo 2 saatam matrame unna pannu 9 retlu perigindani telipaaru. andhrapradesh, telamgaana, tamilanadu, kerala, karnaataka, puducheri rashtralloni anni hotallu, restarentlu 30na band paatistunnatlu  asosiation pratinidhulu spashtam chesaru.